LĪGUMS

**par aktīvā nodarbinātības pasākuma “Apmācība pie darba devēja” īstenošanu Nr.\_\_\_\_\_\_\_\_\_\_**

(AF projekts „Prasmju pilnveide pieaugušajiem” Nr.3.1.2.5.i.0/1/23/I/CFLA/001)

Dokumenta datums ir tā elektroniskās

parakstīšanas datums

**Nodarbinātības valsts aģentūra** (turpmāk – Aģentūra), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas *(amats, vārds, uzvārds*)

saskaņā ar Aģentūras apstiprināto amata aprakstu, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskās personas nosaukums /fiziskās personas vārds un uzvārds)*

(turpmāk – Darba devējs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats, vārds, uzvārds)[[1]](#footnote-2)*

personā, kurš (-a) rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, (turpmāk abi kopā – Puses), noslēdz šādu līgumu par bezdarbnieku (turpmāk – klientu) iesaistīšanu aktīvajā nodarbinātības pasākumā „Apmācība pie darba devēja” (turpmāk – Līgums) (202\_. gada \_\_\_.\_\_\_\_\_\_\_\_\_\_\_\_\_\_ Sadarbības līguma par aktīvā nodarbinātības pasākuma “Apmācība pie darba devēja ar nozaru asociāciju iesaisti” īstenošanu Nr.\_\_\_\_\_\_\_\_\_ ietvaros)[[2]](#footnote-3):

1. **Līguma priekšmets un summa**
   1. Darba devējs īsteno klientu Apmācību pie darba devēja(turpmāk – Pasākums), nodrošinot profesijas apguvi vienīgi Latvijas Republikas teritorijā.
   2. Darba devējs Pasākumu īsteno trīs mēnešus.
   3. Līguma ietvaros apmācāmo klientu skaits \_\_\_\_\_\_, tajā skaitā klienti ar invaliditāti \_\_\_\_\_:

|  |  |  |  |  |  |
| --- | --- | --- | --- | --- | --- |
| Klienta vārds, uzvārds, personas kods | Klienta profesija, profesijas kods pēc Profesiju klasifikatora | Pasākuma īstenošanas adrese | Darba vadītāja vārds, uzvārds, personas kods | Klients ar invaliditāti: jā/nē | Speciālistu pakalpojumi[[3]](#footnote-4) |
|  |  |  |  |  | Ergoterapeits;  Surdotulks;  Atbalsta persona[[4]](#footnote-5) |
|  |  |  |  |  | Ergoterapeits;  Surdotulks;  Atbalsta persona |

* 1. Kopējā maksimāli iespējamā Līguma summa, ko **sedz no Aģentūras līdzekļiem,** par Līguma 1.1. punktā minētā Pasākuma īstenošanu ir **EUR \_\_\_\_\_\_\_\_\_** (*skaitļi vārdiem*) apmērā,[[5]](#footnote-6) un to veido:
     1. dotācija klienta(-u) darba algai **EUR  \_\_\_\_\_\_\_\_\_** (*skaitļi vārdiem*), ievērojot nosacījumu, ka vienam klientam piešķir dotāciju darba algai atbilstoši Līguma 4.2.1.apakšpunktam[[6]](#footnote-7):
     2. dotācija darba vadītājam (-iem): **EUR \_\_\_\_\_\_\_\_\_** *(skaitļi vārdiem*) (par katru klienta Pasākuma dalības dienu 10 *euro*);
     3. izdevumi individuālo aizsardzības līdzekļu iegādei, uzsākot darbu[[7]](#footnote-8): **EUR \_\_\_\_\_\_\_\_\_** (*skaitļi vārdiem*)
     4. izdevumi **EUR \_\_\_\_\_\_\_\_\_** (*skaitļi vārdiem*) par Darba devēja valsts sociālās apdrošināšanas obligātajām iemaksām no algas dotācijas daļas par Pasākumā iesaistītajiem klientiem ar invaliditāti;
     5. vienreizējā dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei, lai pielāgotu Pasākuma īstenošanas vietu iesaistītajiem klientiem ar invaliditāti (dotāciju piešķir atbilstoši Darba devēja iesniegtajam pieprasījumam vienreizējās dotācijas, lai pielāgotu darba vietu klientam ar invaliditāti, saņemšanai (turpmāk – Pieprasījums), kas atbilst ergoterapeita atzinumam, bet ne vairāk kā **EUR 1000.00** apmērā par vienas Pasākuma īstenošanas vietas pielāgošanu).[[8]](#footnote-9)
  2. No Darba devēja privātā **līdzfinansējuma** plānotā summa klienta nodarbināšanai ir **EUR \_\_\_\_\_\_\_\_\_\_** (*skaitļi vārdiem*), ko veido:
     1. klienta(-u) ikmēneša darba algas daļa **EUR \_\_\_\_\_\_\_\_\_\_\_\_\_** (*skaitļi vārdiem*);
     2. valsts sociālās apdrošināšanas obligātās iemaksas (izņemot Līguma 1.4.4. apakšpunktā noteiktās) **EUR \_\_\_\_\_\_\_\_\_**(*skaitļi vārdiem*).
  3. **Kopējā Līguma summa** par Līguma 1.1.apakšpunktā minētā Pasākuma īstenošanu, ko sedz no Aģentūras līdzekļiem un Darba devēja privātā līdzfinansējuma ir **EUR \_\_\_\_\_\_\_\_\_** *(skaitļi vārdiem*);
  4. Pievienotās vērtības nodokļa maksātāju reģistrā reģistrētam nodokļu maksātājam Līguma 1.4.3. un 1.4.5. apakšpunktā minētās izmaksas sedz bez PVN.
  5. Pasākuma īstenošanu finansē no Eiropas Savienības Atveseļošanas fonda finanšu līdzekļiem. Aģentūras piešķirtais finansējums ir *de minimis* atbalsts, ko sniedz saskaņā ar[[9]](#footnote-10)

Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2023. gada 15. decembris, LV Serija L)

Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45)

Komisijas 2013. gada 18. decembra Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9).

1.9. *De minimis* atbalsta piešķiršanas brīdis ir Līguma spēkā stāšanās datums.

1. **Aģentūras pienākumi un tiesības**
   1. Aģentūrai ir pienākums:
      1. iesaistīt klientu(-us) dalībai Pasākumā atbilstoši Līguma nosacījumiem, ievērojot piešķirtā finansējuma apmēru, Darba devēja pieteikto darba vietu skaitu un klientu izteiktās vēlmes;
      2. vienas darba dienas laikā informēt Darba devēju, ja klients Pasākuma laikā ir zaudējis bezdarbnieka statusu;
      3. organizēt ergoterapeita, surdotulka, atbalsta personas un citu speciālistu pakalpojumu nodrošināšanu Pasākumā iesaistītajiem klientiem ar invaliditāti;
      4. nepieciešamības gadījumā, izvērtējot Darba devēja izvēlētā klienta atbilstību normatīvajos aktos noteiktajai mērķgrupai, dalībai Līguma 3.7.apakšpunktā minētajā Apmācībā, izsniegt klientam kuponu izglītības programmas apguvei;
      5. iesaistīt klientu Apmācībā atbilstoši Līguma 3.7.apakšpunktam, noslēdzot līgumu ar klientu par dalību Apmācībā;
      6. trīs darba dienu laikā informēt Darba devēju par klienta atskaitīšanu no apmācāmo skaita vai par Apmācības pabeigšanu;
      7. izsniegt Darba devējam informatīvu plakātu izvietošanai Pasākuma īstenošanas vietā.
   2. Aģentūrai ir tiesības:
      1. norīkot klientu pie Darba devēja piecu darba dienu laikā no Līguma parakstīšanas dienas;
      2. norīkot pie Darba devēja klientu ar invaliditāti un nodrošināt ergoterapeita pakalpojumus Pasākuma īstenošanas vietas apsekošanai:
         1. septiņu darba dienu laikā no dienas, kad Darba devējs ir saņēmis ergoterapeita atzinuma kopiju elektroniskā pasta sūtījuma veidā, kurā norādīts, ka nav nepieciešams veikt klienta ar invaliditāti darba vietas pielāgošanu;
         2. 25 darba dienu laikā no Darba devēja Aģentūrā iesniegtā Pieprasījuma saskaņošanas dienas, bet ne ātrāk kā Aģentūra saskaņojusi Atskaiti par darba vietu pielāgošanu.
      3. veikt pārbaudes Pasākuma īstenošanas vietās, ja nepieciešams, pieaicinot kompetentus ekspertus, un izvērtēt Pasākuma īstenošanas atbilstību Līguma nosacījumiem. Pasākuma īstenošanas novērtējumu norāda pārbaudes aktā, kas tiek sagatavots divos eksemplāros – vienu eksemplāru izsniedz Darba devējam un vienu eksemplāru glabā Aģentūrā;
      4. veikt pārbaudes citā Darba devēja norādītajā adresē, ja Pasākuma īstenošanas adresē nav sastopami klienti;
      5. iepazīties ar visiem Darba devēja rīcībā esošajiem dokumentiem, kas saistīti ar Pasākuma īstenošanu un finansēšanu;
      6. izvērtēt Darba devēja un klienta noslēgtā darba līguma atbilstību Līgumam un Darba likumam[[10]](#footnote-11). Darba līguma neatbilstības gadījumā, trīs darba dienu laikā uzdot Darba devējam pienākumu novērst neatbilstības;
      7. ja Darba devējs maina Pasākuma īstenošanas vietu un dalībai Pasākumā ir iesaistīts klients ar invaliditāti, veikt pārbaudi, lai pārliecinātos, vai Darba devējs veicis Pasākuma īstenošanas vietas pielāgošanu klientam ar invaliditāti atbilstoši ergoterapeita atzinumā norādītajam (atkārtotu ergoterapeita pakalpojumu nodrošina Darba devējs)[[11]](#footnote-12).
      8. izvērtēt Darba devēja iesniegtās Atskaites un rēķina atbilstību Līguma nosacījumiem un Atskaites pielikumos esošās informācijas atbilstību kārtējā un iepriekšējā (ja attiecināms) Atskaitē esošajai informācijai. Atskaites un/ vai rēķina neatbilstības gadījumā, pieprasīt Darba devējam precizētas Atskaites un/ vai rēķina iesniegšanu Aģentūrā.
2. **Darba devēja pienākumi un tiesības**
   1. Darba devējam ir pienākums:
      1. organizēt klientam nepieciešamo teorētisko un praktisko apmācību, sniegt pamatzināšanas par profesionālajiem pienākumiem un ar to izpildi saistītajām pamatprasībām, lai nodrošinātu profesionālo kompetenču apguvi, ievērojot Ministru kabineta 2011.gada 25.janvāra noteikumus Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk - MK noteikumi Nr.75), Ministru kabineta 2023. gada 20. jūnija noteikumus Nr. 323 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi” (turpmāk - MK noteikumi Nr.323);
      2. nodibināt darba tiesiskās attiecības ar Aģentūras norīkoto klientu, noslēdzot darba līgumu uz trīs mēnešiem, atbilstoši Līgumā norādītajam, t.sk.:
         1. darba līgumā (t.sk. rīkojumos, iesniegumos u.c. ar Pasākuma īstenošanu saistošajos dokumentos) norādīt atsauci uz AF projektu „Prasmju pilnveide pieaugušajiem” Nr.3.1.2.5.i.0/1/23/I/CFLA/001, kura ietvaros noslēgts Līgums (norāda Līguma noslēgšanas datumu un numuru);
         2. darba līgumā norādīt, ka Pasākuma īstenošanas laiks ir līdzvērtīgs darba laikam un par tā kavējumiem var iestāties Darba likuma 101.panta pirmās daļas 1.punktā minētās sekas.
         3. trīs darba dienu laikā pēc darba līguma noslēgšanas Aģentūrā iesniegt darba līguma kopiju. Ja tiek veiktas izmaiņas ar klientu noslēgtajā darba līgumā, vienas darba dienas laikā no vienošanās pie darba līguma noslēgšanas dienas, iesniegt vienošanos, izmantojot Līgumā no Aģentūras puses norādītās kontaktpersonas e-pastu.
      3. nodrošināt klientam dalību Pasākumā 40 astronomiskās stundas nedēļā astoņas astronomiskās stundas dienā, nodrošinot atbilstošu atpūtu. Ja klients ir jaunāks par 18 gadiem, dalību Pasākumā nodrošina 35 astronomiskās stundas nedēļā septiņas astronomiskās stundas dienā, nodrošinot atbilstošu atpūtu. Klientu ir atļauts nodarbināt nakts laikā, ja to pieprasa uzņēmuma darba specifika, vai noteikt maiņu darbu, to iepriekš saskaņojot ar Aģentūru (nakts darbs ir ikviens darbs, ko veic nakts laikā vairāk nekā divas stundas. Ar nakts laiku saprotams laikposms no pulksten 22 līdz pulksten 6. Attiecībā uz personām, kuras ir jaunākas par 18 gadiem, nodarbināšana nakts laikā ir aizliegta, pat ja šī persona tam piekristu[[12]](#footnote-13));
      4. summētā darba laika ietvaros nodarbināt darbinieku ne ilgāk par 24 stundām pēc kārtas un 56 stundām nedēļā, nodrošinot atbilstošu atpūtu. Ja darba koplīgumā vai darba līgumā nav noteikts garāks pārskata periods (ne ilgāks par trīs mēnešiem), summētā darba laika pārskata periods ir viens mēnesis. Darbs, kuru darbinieks veic virs pārskata periodā noteiktā normālā darba laika, uzskatāms par virsstundu darbu;
      5. nodrošināt katra Pasākumā iesaistītā klienta ikmēneša darba algas izmaksu ne mazāku kā norādīts Darba devēja pieteikumā par Pasākuma īstenošanu, un ne mazāku par valstī noteikto minimālo mēneša darba algu:

a) **EUR \_\_\_\_\_**mēnesī klientam **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

(vārds, uzvārds)

ko veido ikmēneša dotācija no Aģentūras finanšu līdzekļiem un darba algas daļa no Darba devēja finanšu līdzekļiem (līdzfinansējums);

b) **EUR \_\_\_\_\_**mēnesī klientam **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

(vārds, uzvārds)

ko veido ikmēneša dotācija no Aģentūras finanšu līdzekļiem un darba algas daļa no Darba devēja finanšu līdzekļiem (līdzfinansējums);

* + 1. visu Pasākuma laikā veicamo uzdevumu veikšanai nodrošināt nepieciešamo darba aprīkojumu un tehnisko nodrošinājumu;
    2. Pasākuma īstenošanas vietā un laikā klientiem nodrošināt drošus un veselībai nekaitīgus apmācību un darba apstākļus;
    3. Pasākuma laikā katrā īstenošanas vietā katru dienu nodrošināt klientam kvalificētu darba vadītāju, kurš ir ieguvis izglītību vai ne mazāk kā divus gadus ilgu darba pieredzi profesijā, kurā veic klienta apmācību;
    4. ar rīkojumu iecelt darba vadītāju, nodrošinot, ka katrs darba vadītājs veic šādus pienākumus:
       1. viens darba vadītājs organizē ne vairāk kā divu klientu apmācību;
       2. palīdz klientam apgūt profesijai nepieciešamās profesionālās prasmes, darba iemaņas un zināšanas;
       3. pārrauga klienta paveikto darbu, kontrolē veikto darba pienākumu kvalitāti un nepietiekamas kvalitātes gadījumā atkārtoti palīdz klientam apgūt nepieciešamās pamatprasmes un iemaņas profesijā, kurā tiek īstenots Pasākums;
    5. darba vadītāja prombūtnes gadījumā vai gadījumā, kad darba vadītājs nespēj veikt savus pienākumus, noteikt klientam citu darba vadītāju saskaņā ar Līguma 3.1.8.apakšpunktu, par to vienas darba dienas laikā rakstveidā ar elektroniskā pasta starpniecību informēt Aģentūru, iesniedzot rīkojuma kopiju ar darba vadītāja kvalifikācijas apliecinošajiem dokumentiem, izmantojot Līgumā no Aģentūras puses norādītās kontaktpersonas e-pastu;
    6. veikt Pasākumā iesaistīto klientu un darba vadītāja darba laika uzskaiti un ierakstus prakses dienasgrāmatā par katru darba dienu, norādot apgūstamās tēmas, kā arī Pasākuma īstenošanas vietas pilnu adresi, klientam un darba vadītājam ar parakstu apliecinot veiktos ierakstus;
    7. pirms Pasākuma uzsākšanas:
       1. iepazīstināt un izsniegt klientam apmācības plānu, iepazīšanos ar apmācības plānu klients apliecina ar parakstu, tā atšifrējumu un datumu;
       2. iepazīstināt klientu ar uzņēmumu, tā darba kārtības noteikumiem, instrukcijām, darba drošības, ugunsdrošības un citiem darba aizsardzības noteikumiem, izsniegt obligātās veselības pārbaudes karti (ja nepieciešams veikt pirmreizējo obligāto veselības pārbaudi), darba koplīgumu (ja tāds ir), kā arī iepazīstināt ar citu darbam nepieciešamo informāciju, un normatīvajos aktos noteiktajos gadījumos izsniegt klientam individuālus aizsardzības līdzekļus;
    8. atskaišu sagatavošanai par līguma izpildi izmantot Aģentūras sagatavotās un Aģentūras mājaslapā publicētas veidlapas;
    9. pēc darba līguma noslēgšanas, iesniedzot atskaiti par klienta dalību Pasākumā pirmajā mēnesī, iesniegt Aģentūrā:
       1. rīkojuma par darba vadītāja iecelšanu kopiju;
       2. Pasākuma apmācības plānu, ko saskaņo Aģentūra.
    10. uzsākot Pasākumu un turpmāk līdz nākamā mēneša pirmajam datumam iesniegt Aģentūrā plānoto darba grafiku, ja klientam ir noteikts summētais vai maiņu darba laiks.
    11. ja Pasākumā tiek iesaistīts klients ar invaliditāti, kuram nepieciešami surdotulka[[13]](#footnote-14), atbalsta personas pakalpojumi:
        1. nodrošināt iespēju surdotulkam/atbalsta personai Pasākuma īstenošanas vietā sniegt surdotulka/atbalsta personas pakalpojumus;
        2. vienoties ar klientu ar dzirdes invaliditāti un surdotulku par pakalpojuma sniegšanas grafiku, nepārsniedzot 40 darba stundas nedēļā (ceļā pavadītais laiks no/līdz pakalpojuma sniegšanas vietai, tiek uzskatīts par pakalpojuma sniegšanas laiku);
        3. saskaņot surdotulka darba uzskaites lapu[[14]](#footnote-15), atbalsta personas pakalpojumu uzskaiti par iepriekšējā mēnesī sniegto pakalpojumu.
    12. iesaistot Pasākumā klientu ar invaliditāti, nepieciešamības gadījumā, veikt Pasākuma īstenošanas vietas pielāgošanu atbilstoši ergoterapeita atzinumam;
    13. piecu darba dienu laikā no ergoterapeita atzinuma skenētas kopijas elektroniskajā pastā saņemšanas dienas, ja klientam ar invaliditāti ir nepieciešama Pasākuma īstenošanas vietas pielāgošana, sagatavot un iesniegt Aģentūrā Pieprasījumu;
    14. ja Aģentūra konstatējusi, ka Darba devēja iesniegtais Pieprasījums neatbilst ergoterapeita sniegtajam atzinumam, divu darba dienu laikā atkārtoti sagatavot jaunu Pieprasījumu un iesniegt to Aģentūrā saskaņošanai;
    15. piecu darba dienu laikā pēc darba vietas pielāgošanas, iesniegt Aģentūrā Atskaiti par darba vietu pielāgošanu kopā ar darījumus pamatojošu dokumentu (maksājuma uzdevuma, rēķina, preču pavadzīmes un čeka (ar rekvizītiem), stingrās uzskaites kvīts) kopijām un veikto pielāgojumu fotoattēlus;
    16. atbilstoši ergoterapeita atzinumā norādītajam, nodrošināt Pasākuma īstenošanas vietas izveidi klienta ar invaliditāti nodarbināšanai šādos termiņos:
        1. 10 darba dienu laikā no dienas, kad Darba devējs saņēmis ergoterapeita atzinuma kopiju, ja klientam ar invaliditāti nav nepieciešama darba vietas pielāgošana;
        2. 25 darba dienu laikā no Darba devēja Aģentūrā iesniegtā Pieprasījuma saskaņošanas dienas, bet ne ātrāk kā Aģentūra saskaņojusi Atskaiti par darba vietu pielāgošanu.
    17. segt pielāgotās Pasākuma īstenošanas vietas aprīkojuma remonta vai atjaunošanas izmaksas, ja Pasākuma laikā tas tiek sabojāts;
    18. mainot Pasākuma īstenošanas vietas adresi, pirms tam to elektroniski saskaņot ar Aģentūru:

3.1.22.1. Ja Pasākums tiek īstenots vietās, kas nav Pasākuma īstenošanas adrese, vienu dienu iepriekš informēt Aģentūru par klientu atrašanās vietu Pasākuma laikā, norādot Līguma numuru un noslēgšanas datumu, klienta vārdu un uzvārdu, vietas nosaukumu un tās pilnu adresi, laika periodu norādītajā adresē, nosūtot informāciju, izmantojot Līgumā no Aģentūras puses norādītās kontaktpersonas e-pastu, kā arī sagatavo rīkojumu par komandējumu. Pasākuma īstenošanas adreses fiksēt prakses dienasgrāmatā;

3.1.22.2. Ja dalība Pasākumā tiek īstenota attālināti, vienu dienu iepriekš uz Līgumā no Aģentūras puses norādītās kontaktpersonas e-pastu nosūta rīkojumu par attālināto darbu;

* + 1. pabeidzot dalību Pasākumā, izsniegt klientam rakstveida apliecinājumu vai izziņu, apraksta veidā norādot apgūto darba iemaņu, profesionālo prasmju un apgūto zināšanu novērtējumu un minot profesijas nosaukumu, profesijas kodu saskaņā ar profesiju klasifikatoru, projekta nosaukumu un projekta numuru, Pasākuma īstenošanas periodu un atsauci par Pasākuma finansēšanu no Atveseļošanas fonda finanšu līdzekļiem, tā kopiju iesniegt Aģentūrā, pievienojot to atskaitei par pēdējo apmācības mēnesi;
    2. darba algas izmaksu veic bezskaidrā naudā ar pārskaitījumu uz klienta un darba vadītāja norādīto bankas kontu, izņemot gadījumus, kad klients vai darba vadītājs uz rakstveida iesnieguma pamata lūdz darba algu izmaksāt skaidrā naudā;
    3. Aģentūras vai tās uzraugošo iestāžu pārbaudes laikā\_\_\_\_\_\_\_\_\_\_\_\_\_\_\_\_\_\_ (*norāda adresi)* nodrošināt piekļuvi pārbaudei nepieciešamajai dokumentācijai (ar visiem Pasākuma īstenošanas saistošajiem dokumentiem – t.sk. klienta un darba vadītāja darba laika uzskaites tabelēm, algu izmaksu apliecinošiem dokumentiem u.c. dokumentācijai, kas nepieciešama no Aģentūras saņemtā finansējuma un Darba devēja privātā līdzfinansējuma izsekojamībai par katru Pasākumā iesaistīto klientu). Pasākuma īstenošanas vietā nodrošināt piekļuvi prakses dienasgrāmatām.
    4. nodrošināt iespēju veikt pārbaudes Pasākuma īstenošanas vietā Atveseļošanas fonda vadībā iesaistīto institūciju pārstāvjiem;
    5. iesniegt Aģentūrai informāciju par pārbaudes rezultātā konstatēto Līguma pārkāpumu novēršanu, ievērojot pārbaudes aktā norādīto termiņu un, saņemot no Aģentūras pretenziju, sniegt Aģentūrai paskaidrojumus pretenzijā norādītā termiņā;
    6. ja pārbaudes laikā Pasākuma īstenošanas adresē nav sastopami klienti, doties pārbaudē kopā ar Aģentūras darbiniekiem uz citu Darba devēja norādīto adresi;
    7. līdzfinansēt Pasākuma īstenošanu no līdzekļiem, kas nav komercdarbības atbalsts:
       1. ikmēneša darba algas daļu tādā apmērā, lai kopā ar dotāciju klienta darba alga sasniegtu Darba devēja pieteikumā Pasākuma īstenošanai norādīto bruto darba algu, un ne mazāku par valstī noteiktās minimālās darba algas apmēru;
       2. valsts sociālās apdrošināšanas obligātās iemaksas par iesaistīto klientu (ņemot vērā Līguma 4.2.3. apakšpunktā minēto);
       3. pārējās izmaksas, kas rodas Pasākuma īstenošanas laikā, sasniedzot noteikto robežlielumu *de minimis* apjomam, ja attiecināms;
    8. novērst dubultā finansējuma risku un nodrošināt, ka:
       1. Pasākums netiek finansēts vai līdzfinansēts no citiem Eiropas Savienības finanšu avotiem, kā arī valsts un pašvaldību budžeta līdzekļiem;
       2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Pasākuma īstenošanas izmaksas atbilst apstiprinātajam konkrētajam pasākumam un nav attiecināmas uz kādu citu pasākumu.
    9. iestājoties 3.2.1.apakšpunktā minētajam apstāklim, vienas darba dienas laikā, izmantojot Līgumā no Aģentūras puses norādītās kontaktpersonas e-pastu, informēt Aģentūru par darba tiesisko attiecību ar klientu izbeigšanu, pievienojot pamatojošo dokumentu apliecinātās kopijas;
    10. trīs darba dienu laikā informēt Aģentūru par jebkurām izmaiņām saimnieciskajā darbībā, t.sk. par juridiskās adreses vai bankas konta maiņu, par reģistrēšanu vai izslēgšanu no Valsts ieņēmumu dienesta PVN maksātāju reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu;
    11. nodrošināt, ka ar Pasākuma īstenošanu saistītā dokumentācija, t.sk. veikto maksājumu apliecinošo dokumentu oriģināli vai atvasinājumi ar juridisku spēku, tiek saglabāti MK noteikumos Nr.323 norādīto periodu. Dokumenti par piešķirto *de minimis* atbalstu tiek glabāti 10 -gadus no *de minimis* atbalsta piešķiršanas dienas;
    12. nodrošināt Pasākuma īstenošanas vietā Atveseļošanas fonda vizuālās identitātes prasību ievērošanu uz dokumentiem, kas attiecināmi uz Pasākuma īstenošanu un kas ir paredzēti tās dalībniekiem vai sabiedrībai (t.sk. informatīvos plakātus, drukātos materiālus u.c. dokumentus), saskaņā ar:
        1. Eiropas Parlamenta un Padomes 2021. gada 12. februāra Regulas (ES) 2021/241 34. pantu;
        2. Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu un “ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām”.
    13. informēt Līguma 8.5.1.apakšpunktā norādīto Aģentūras kontaktpersonu par klienta neierašanos darbavietā un neierašanās iemesliem vienas astronomiskās stundas laikā kopš attiecīgā fakta konstatēšanas.
  1. Darba devējam ir tiesības pārtraukt darba tiesiskās attiecības, ja:
     1. klients zaudē bezdarbnieka statusu Pasākuma īstenošanas laikā;
     2. klients nav izpildījis Darba devēja noteiktās prasības Pasākuma īstenošanas laikā un šī iemesla dēļ nav apguvis profesijai nepieciešamās prasmes un iemaņas atbilstoši ierakstiem prakses dienasgrāmatā;
     3. klients ir uzteicis darba līgumu, izņemot gadījumu, kad darba līgums ir uzteikts, pamatojoties uz Darba likuma 100.panta piekto daļu;
     4. klients ir noslēdzis darba līgumu ar citu darba devēju;
     5. iestājušies Darba likuma 101.panta pirmās daļas 1.,2.,3.,4.,5.,7. vai 11.punktā noteiktie apstākļi.
  2. Parakstot Līgumu, Darba devējs apliecina, ka:
     1. apmācīs klientu no jauna izveidotā darba vietā vai darba vietā, kas ir vakanta sakarā ar darba tiesisko attiecību izbeigšanu uz darbinieka uzteikuma pamata, uz darba devēja un darbinieka vienošanās pamata vai uz darba devēja uzteikuma pamata Darba likuma 101. panta pirmās daļas 1., 2., 3., 4., 5. un 11. punktā noteiktajos gadījumos;
     2. Līguma 1.3.apakšpunktā minētie klienti pie Darba devēja nav nodarbināti vismaz 12 mēnešus pirms iesaistes Pasākumā;
  3. Nesaņemot Līguma 1.4.1.apakšpunktā minēto finanšu atbalstu, darba devējs saglabā tiesības saņemt Līguma 1.4.2. un 1.4.5.apakšpunktā minēto finanšu atbalstu, un Līguma 2.1.3. apakšpunktā minēto speciālistu pakalpojumus. Minēto finanšu atbalstu nodrošina, ievērojot MK noteikumu Nr.75 [74.2](https://likumi.lv/ta/id/225425#p74_2) un [109.1](https://likumi.lv/ta/id/225425#p109_1) punktā minētos termiņus.
  4. Darba devējam un klientam, to iepriekš saskaņojot ar Aģentūru, ir tiesības vienpusēji pārtraukt darba tiesiskās attiecības pirms Līguma 1.2.apakšpunktā minētā termiņa beigām atbilstoši Darba likuma 100. vai 101. pantam.
  5. Darba devējam, slēdzot līgumus, ir tiesības piesaistīt Pasākuma īstenošanā citus ekspertus un mācībspēkus, kas ieguvuši izglītību un ne mazāk kā divus gadus ilgu praktisko pieredzi profesijā, kurā veic klienta praktiskās mācības. Ja klientam Pasākuma ietvaros profesionālo pienākumu veikšanai nepieciešama papildu teorētiskā apmācība, klientu praktisko mācību laikā var iesaistīt MK noteikumu Nr. 75 21.1 apakšpunktā minēto modulāro profesionālās izglītības programmu vai nozaru uzņēmuma izstrādātu un nozaru asociāciju atzītu neformālās izglītības programmu apguvē atbilstoši Pasākuma ietvaros apgūstamajām profesionālajām kompetencēm, izmantojot likmi 4,50 *euro* par mācību stundu, kopā nepārsniedzot 360 *euro* par vienu mācību programmu. Modulāro profesionālās izglītības programmu apguves laiks ieskaitāms praktiskās apmācības īstenošanas termiņā, un šo programmu apguves laikā klients turpina saņemt tam noteikto darba algu.
  6. Lai nodrošinātu Darba devējam nepieciešamo speciālistu sagatavošanu, Aģentūra organizē izglītības programmas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(modulāro profesionālās izglītības programmu vai nozaru uzņēmuma izstrādātu un nozaru asociāciju atzītu neformālās izglītības programmu apguvē Pasākuma īstenošanas ietvaros nosaukums)*

apguvi (turpmāk – Apmācība), ievērojot šādus nosacījumus:

|  |  |  |  |  |
| --- | --- | --- | --- | --- |
| Nr.p.k. | Vārds/uzvārds Personas kods | Modulāro profesionālās izglītības programmu vai nozaru uzņēmuma izstrādātu un nozaru asociāciju atzītu neformālās izglītības programmu nosaukums | Stundu skaits | Apmācības maksa |
|  |  |  |  |  |
|  |  |  |  |  |

* 1. izglītības iestādes nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
  2. Apmācības periods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1. **Norēķinu kārtība**
   1. Aģentūra norēķinus ar Darba devēju veic, ievērojot MK noteikumos Nr. 323 minētos Pasākuma īstenošanai paredzēto finanšu līdzekļu izlietošanas nosacījumus.
   2. Finanšu atbalstu veido:
      1. dotācija darba devējam Pasākumā iesaistīto klientu ikmēneša darba algai 60 % apmērā no valstī noteiktās minimālās mēneša darba algas proporcionāli nostrādātajām stundām mēnesī[[15]](#footnote-16):
      2. dotācija darba vadītājam(-iem) EUR 10 par klienta(-u) katru praktiskās apmācības dienu [[16]](#footnote-17);
      3. valsts sociālās apdrošināšanas obligātās iemaksas no Līguma 4.2.1. apakšpunktā minētās darba algas dotācijas daļas, ja Darba devējs Pasākumā iesaista klientu ar invaliditāti;
      4. finanšu līdzekļi izdevumu segšanai par individuālo aizsardzības līdzekļu iegādi, bet ne vairāk kā EUR 100,00 vienam Pasākumā iesaistītajam klientam. Tos piešķir atbilstoši Darba devēja iesniegtajai atskaitei par pirmo praktiskās apmācības mēnesi, kam pievienota atskaite par individuālo aizsardzības līdzekļu iegādi;
      5. vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei, lai pielāgotu Pasākuma īstenošanas vietas klientiem ar invaliditāti, bet ne vairāk kā EUR 1000,00 vienas praktiskās apmācības vietas pielāgošanai. Dotāciju piešķir atbilstoši Darba devēja iesniegtajam Pieprasījumam par vienreizējās dotācijas, lai pielāgotu darba vietu klientam ar invaliditāti, saņemšanai un kas atbilst ergoterapeita atzinumam.
   3. Darba devējs līdz nākamā mēneša **10. datumam** iesniedz Aģentūrā ar drošu elektronisko parakstu parakstītu Atskaiti par klienta un darba vadītāja darba laika uzskaiti un aprēķināto atlīdzību par klienta un darba vadītāja ikmēneša dotāciju, valsts sociālās apdrošināšanas obligātajām iemaksām no klienta darba algas dotācijas daļas atbilstoši Līguma 4.1. apakšpunktā noteiktajam.
   4. Atskaitei, ja attiecināms, pievieno:
      1. kavējumus attaisnojošus dokumentus (darbnespējas lapas vai c. kopiju);
      2. atskaiti un izdevumu pamatojošo dokumentu kopijas par individuālo aizsarglīdzekļu iegādi.
   5. Ja Darba devējs Līguma 4.3. apakšpunktā noteiktajā termiņā neiesniedz Aģentūrai Atskaiti, Darba devējs sniedz Aģentūrai rakstveida skaidrojumu.
   6. Darba devējs nodrošina klienta darba algas izmaksu par pēdējo Pasākuma īstenošanas periodu pirms atskaites iesniegšanas Aģentūrā, ja darba attiecības pēc Līguma termiņa beigām netiek turpinātas.
   7. Pēc Pasākuma īstenošanas beigām Darba devējs iesniedz Aģentūrā parakstītu ar drošu elektronisku parakstu:
      1. Atskaiti par klienta un darba vadītāja darba laika uzskaiti un aprēķināto atlīdzību;
      2. Darba devēja izsniegtu apliecinājumu vai izziņu (ņemot vērā Līguma 3.1.23. apakšpunktā norādīto) par klienta dalību Pasākumā, apraksta veidā pievienojot apgūto darba iemaņu, profesionālo prasmju un apgūto zināšanu novērtējumu un minot profesijas nosaukumu, apliecinātas kopijas.
   8. Par pēdējo apmācības periodu atskaiti iesniedz:
      1. piecu darba dienu laikā, ja darba attiecības pēc Līguma termiņa beigām netiek turpinātas vai pārtraukta dalība Pasākumā[[17]](#footnote-18);
      2. piecu darba dienu laikā pēc darba algas faktiskās izmaksas dienas, ja darba attiecības pie Darba devēja tiek turpinātas.
   9. Aģentūra Līguma 4.4. un 4.7. apakšpunktā minētos dokumentus pārbauda, saskaņo vai sniedz informāciju Darba devējam par nepieciešamajiem papildinājumiem trīs darba dienu laikā pēc to saņemšanas. Ja darba devēja atkārtoti iesniegtie dokumenti neatbilst Līgumā noteiktajam, Aģentūra neveic maksājumus, kamēr nav saņemti Līguma noteikumiem atbilstoši dokumenti.
   10. Projekta koordinators atskaiti saskaņo divu darba dienu laikā pēc nepieciešamo papildinājumu saņemšanas.
   11. Pēc atskaites saskaņošanas Darba devējs iesniedz rēķinu par Pasākuma īstenošanu.
   12. Aģentūra pēc rēķina saņemšanas un tā saskaņošanas veic norēķinu 20 darba dienu laikā.
   13. Darba devējs var izvēlēties norēķinu kārtību, nosakot, ka norēķini tiek veikti vienreiz mēnesī vai pēc Pasākuma īstenošanas noslēguma, par to savlaicīgi paziņojot Aģentūrai.
   14. Ja Līgumu izbeidz pirms termiņa, pamatojoties uz sastādīto atskaiti, Puses veic savstarpējos norēķinus atbilstoši katra klienta apmācības laikam Pasākumā.
2. **Pušu atbildība**
   1. Par Līgumā noteikto saistību neizpildi Puses atbild saskaņā ar Latvijas Republikā spēkā esošajiem normatīvajiem aktiem.
   2. Aģentūra ir tiesīga vienpusēji izbeigt Līgumu, piecas darba dienas iepriekš par to rakstveidā paziņojot Darba devējam, šādos gadījumos:
      1. ja Aģentūrai iesniegts nepatiesu informāciju saturošs dokuments vai, ja Līgums noslēgts, pamatojoties uz nepatiesu informāciju;
      2. ja Pasākums netiek īstenots atbilstoši Līguma nosacījumiem;
      3. ja Līgumā ietverto Aģentūras saistību izpilde nav iespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos.
   3. Līgums uzskatāms par izbeigtu, ja:
      1. Darba devējs pārtraucis darba tiesiskās attiecības ar Pasākumā iesaistītajiem klientiem;
      2. ja klients nav noslēdzis darba līgumu ar darba devēju.
   4. Ja Darba devējs nepilda Līgumā noteikto un bez attaisnojoša iemesla pirms Pasākuma īstenošanas termiņa beigām izbeidzis darba līgumu ar Pasākumā iesaistītu klientu, darba devējam ir pienākums atmaksāt Aģentūrai Līguma 1.4. apakšpunktā minētos līdzekļus, kas izlietoti klienta praktiskajai apmācībai, Darba devējs atmaksā Aģentūrai visus Pasākuma īstenošanai Darba devējam pārskaitītos (t.sk. klientu un darba vadītāja ikmēneša darba algas dotācijai pārskaitītos) finanšu līdzekļus.
   5. Ja Līgums no Aģentūras puses tiek izbeigts, pamatojoties uz Līguma 5.2.1., 5.2.2.apakšpunktā noteikto:
      1. Aģentūrai ir tiesības turpmāk (divus gadus) nesadarboties ar Darba devēju un prasīt Darba devējam atmaksāt visus Pasākuma īstenošanai saņemtos finanšu līdzekļus;
      2. Aģentūra rakstveidā par to paziņo Darba devējam, sagatavo paziņojumu par vienpusēju atkāpšanos no Līguma, un nosūta rēķinu par Pasākuma ietvaros izlietoto finanšu līdzekļu atlīdzināšanu atbilstoši Līguma 5.4.apakšpunktā noteiktajam.
   6. Ja Darba devējam Līguma darbības laikā ir radušās finansiālas problēmas, kuru dēļ viņš atrodas likvidācijas, maksātnespējas vai bankrota situācijā (un Darba devējs dokumentāri to apliecina), tad viņam ir tiesības vienpusēji izbeigt Līgumu, mēnesi iepriekš rakstveidābrīdinot Aģentūru un veicot norēķinu ar Aģentūru atbilstoši Līguma 4.11.apakšpunktam.
   7. Ja Darba devējam Līguma darbības laikā atbilstoši likuma „Par nodokļiem un nodevām” 34.1 panta pirmajā daļā noteiktajam apturēta saimnieciskā darbība, Darba devējs par to rakstveidā informē Aģentūru 1 (vienas) dienas laikā pēc Valsts ieņēmumu dienesta lēmuma saņemšanas.
   8. Aģentūrai ir tiesības līdz situācijas noskaidrošanai apturēt maksājumu veikšanu Darba devējam, rakstveidā informējot par to Darba devēju:
      1. iestājoties Līguma 5.6. vai 5.7.apakšpunktā noteiktajam;
      2. ja Aģentūras rīcībā ir informācija par iespējamu Līguma nosacījumiem neatbilstošu finanšu resursu izlietojumu, tai skaitā, ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par klienta praktisko apmācību norādīto;
      3. ja Aģentūra vai Aģentūru uzraugošas iestādes veic pārbaudi par būtisku Līguma nosacījumu izpildes atbilstību;
      4. ja Centrālā finanšu un līgumu aģentūra ir apturējusi maksājumus Aģentūrai.
   9. Aģentūrai ir tiesības apturēt maksājumu veikšanu un izbeigt Līgumu, ja Līguma 3.1.29.3.apakšpunktā noteiktajā gadījumā Darba devējs nesedz pārējās izmaksas no saviem finanšu līdzekļiem.
   10. Ja konstatēti Komisijas regulas Nr. 2023/2831, Komisijas regulas Nr.  [717/2014](http://eur-lex.europa.eu/eli/reg/2014/717/oj/?locale=LV) vai Komisijas regulas Nr.  [1408/2013](http://eur-lex.europa.eu/eli/reg/2013/1408/oj/?locale=LV) prasību pārkāpumi, atbalsta saņēmējam ir pienākums atmaksāt finansējuma saņēmējam visu projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/271412#p108) panta piemērošanai, [10.](https://likumi.lv/ta/id/271412#p10) pantu, tiem pieskaitot 100 bāzes punktus, no dienas, kad *de minimis* atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. 794/2004 [11.](https://likumi.lv/ta/id/271412#p11) pantā noteikto procentu likmes piemērošanas metodi.
   11. Ja Darba devējs nav ievērojis Līgumā noteiktos pienākumus un jebkādā veidā veicis Līguma izpildes pārkāpumu, Aģentūra nosūta Darba devējam brīdinājuma vēstuli. Ja Darba devējs pēc brīdinājuma vēstules saņemšanas turpina veikt to pašu vai citu Līguma izpildes pārkāpumu, Aģentūrai ir pienākums izvērtēt atkārtoti konstatēto Līguma pārkāpuma būtiskumu, vērtēt nepieciešamību atkāpties no Līguma īstenošanas.
3. **Personas datu aizsardzība un konfidencialitāte**
   1. Puses apņemas ievērot personas datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, kā arī nodrošināt, ka personas dati:
      1. tiks apstrādāti likumīgi, godprātīgi un datu subjektiem pārredzamā veidā;
      2. tiks apstrādāti Līguma izpildei un personas datu apstrādi neveiks ar Līguma izpildi nesavietojamā veidā;
      3. ir precīzi un nepieciešamības gadījumā tiks atjaunināti;
      4. tiks glabāti veidā, kas pieļauj personu identifikāciju ne ilgāk, kā nepieciešams Līguma izpildei;
      5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.
      6. dokumenti, informatīvie un citi materiāli, kuros tiek iekļauta informācija par personas datiem, tiek nosūtīti tikai uz Aģentūras oficiālo elektronisko adresi.
   2. Katra Puse, apstrādājot saņemtos personas datus Līguma īstenošanai, ir pārzinis personas datu aizsardzības normatīvo aktu izpratnē.
   3. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
   4. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti;
   5. Līguma izpildei Aģentūra veic šādu datu apstrādi: atbilstoši Līguma 2.2.1. apakšpunktam un 2.2.2. apakšpunktam ar IDMP klients tiek norīkots dalībai Pasākumā, kura ietvaros klientam jānodod personu dati darba devējam darba tiesisko attiecību nodibināšanai (vārds, uzvārds, personas kods, adrese, kontaktinformācija).
   6. Datu apstrādes tiesiskais pamats Bezdarbnieku un darba meklētāju atbalsta likums, MK noteikumi Nr. 75, MK noteikumi Nr. 323.
   7. Puses apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto personas datus saturošo informāciju. Minētais pienākums attiecas arī uz Pušu darbiniekiem. Puses nodrošina, ka tā darbinieki pirms Līguma īstenošanas uzsākšanas paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Darba devēja darbinieku darba līgumos).
   8. Darba devējs jebkurā gadījumā nodrošina:
      1. aizsardzību pret fiziskās iedarbības radītu personas datu apdraudējumu;
      2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
      3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
   9. Darba devējs līguma izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar Darba devēja kompetenci.
   10. Darba devējs bez atlīdzības sniedz Aģentūra visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
   11. Darba devējs apņemas Līguma izpildes laikā atļaut Aģentūras pārstāvjiem veikt pārbaudes (tostarp klātienē Darba devēja telpās), lai pārliecinātos par to, kā Darba devējs nodrošina Līgumā noteikto saistību izpildi attiecībā uz personas datu aizsardzības jautājumiem.
   12. Darba devējs informē Aģentūru par visiem datu subjektu un trešo personu pieprasījumiem attiecībā Darba devēja pārziņā esošo personas datu izsniegšanu.
   13. Pēc Aģentūras pieprasījuma Darba devējs sniedz Aģentūrai visu informāciju par personas datu apstrādi un datu apstrādes līdzekļiem, ko Līguma izpildes ietvaros ir veicis vai izmantojis Darba devējs.
   14. Darba devējs apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies Darba devēja darbības vai bezdarbības rezultātā.
4. **Nepārvarama vara**
   1. Puses tiek atbrīvotas no atbildības par daļēju vai pilnīgu Līguma saistību neizpildi nepārvaramas varas vai ārkārtēju apstākļu rezultātā, kurus attiecīgā Puse vai Puses nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, streiki, grozījumi Latvijas Republikas normatīvajos aktos, kas tieši ietekmē Līguma izpildi).
   2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
5. **Citi nosacījumi**
   1. Līgums stājas spēkā ar tā parakstīšanas dienu un ir spēkā līdz tajā noteikto saistību pilnīgai izpildei
   2. Par Līgumā noteikto saistību neizpildi vai nepienācīgu izpildi Puses atbild saskaņā ar Latvijas Republikā spēkā esošajiem normatīvajiem aktiem.
   3. Līguma grozījumi un papildinājumi tiek noformēti rakstveidā, Pusēm vienojoties. Pušu rekvizītu vai Līguma 8.5. apakšpunktā norādītās informācijas izmaiņu gadījumā divu darba dienu laikā Puses viena otru informē par izmaiņām, nosūtot informāciju uz Pušu oficiālajām e-adresēm un 8.5. apakšpunktā norādīto kontaktpersonu elektroniskā pasta adresēm, neslēdzot atsevišķu rakstveida vienošanos pie Līguma.
   4. Visas nesaskaņas, domstarpības vai strīdus, kas radušies Līguma izpildes laikā, Puses risina sarunu ceļā. Ja vienošanās netiek panākta, strīdus risina tiesā saskaņā ar Latvijas Republikā spēkā esošajiem normatīvajiem aktiem.
   5. Puses jautājumos par Līguma izpildi norāda šādas kontaktpersonas:
      1. (*vārds uzvārds, amats, telefona numurs, elektroniskā pasta adrese*);
      2. (*vārds uzvārds, amats, telefona numurs, elektroniskā pasta adrese*).
   6. Informācijas apmaiņa un saziņa starp Aģentūru un Darba devēju Līguma izpildes laikā notiek, izmantojot Aģentūras un Darba devēja oficiālās elektroniskās adreses.
   7. Aģentūra ir tiesīga grozīt veidlapas bez saskaņojuma ar Darba devēju un bez tā piekrišanas, piecas darba dienas iepriekš par to informējot Darba devēju. Līguma izpildē Puses izmanto veidlapu aktuālās versijas, kas pieejamas Aģentūras mājaslapā ([www.nva.gov.lv](http://www.nva.gov.lv)).
   8. Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums.
6. **Pušu rekvizīti un paraksti**

|  |  |
| --- | --- |
|  |  |
| **Aģentūra** | **Darba devējs** |
| **Nodarbinātības valsts aģentūra** | **(nosaukums)** |
| Krišjāņa Valdemāra iela 38 k-1, Rīga, LV-1010 | (juridiskā adrese) |
| Reģ. Nr. 90001634668 | Reģ. Nr. (reģistrācijas numurs) |
| Valsts kase | (bankas nosaukums) |
| Kods: TRELLV22 | Kods: (bankas kods) |
| Konts: LV73TREL218045111400B | Konts: IBAN konta numurs |
| (e-adrese) | (e-adrese) |
| AF projekta  “Prasmju pilnveide pieaugušajiem”  projekta koordinators | Darba devējs vai pilnvarotā persona: |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| (paraksts, tā atšifrējums) | (paraksts, tā atšifrējums) |

1. Norāda, ja Darba devējs ir juridiska persona. [↑](#footnote-ref-2)
2. norāda, ja tiek slēgts Sadarbības līgums par aktīvā nodarbinātības pasākuma “Apmācība pie darba devēja ar nozaru asociāciju iesaisti” īstenošanu [↑](#footnote-ref-3)
3. Iekļauj tikai attiecīgos speciālistus. [↑](#footnote-ref-4)
4. Atbalsta persona klientam ar invaliditāti, kuram ir garīga rakstura traucējumi, palīdz integrēties darba vietā (piemēram, līdzdalība pārrunās ar Darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar Darba devēju, darba vadītāju un darba kolēģiem, psiholoģiska un motivējoša atbalsta sniegšana ievērot darba kārtības noteikumus un darba pienākumus). [↑](#footnote-ref-5)
5. Līguma summā PVN iekļauj tikai PVN maksātāju reģistrā nereģistrētas personas. Valsts ieņēmumu dienesta PVN maksātāju reģistrā reģistrētam nodokļu maksātājam summa tiek maksāta bez PVN, jo saskaņā ar Pievienotās vērtības nodokļa likuma 92. pantu Valsts ieņēmumu dienesta PVN maksātāju reģistrā reģistrētam nodokļu maksātājam ir tiesības priekšnodokli atskaitīt no valsts budžetā maksājamās nodokļa summas. [↑](#footnote-ref-6)
6. Darba devējs līdzfinansē ikmēneša algas daļu tādā apmērā, lai kopā ar dotāciju klienta darba alga sasniegtu Darba devēja pieteikumā Pasākuma īstenošanai norādīto, un ne mazāku par valstī noteiktās minimālās darba algas apmēru; [↑](#footnote-ref-7)
7. Atbilstoši Ministru kabineta 2002. gada 20. augusta noteikumiem Nr.372 „Darba aizsardzības prasības, lietojot individuālos aizsardzības līdzekļus”. [↑](#footnote-ref-8)
8. Pasākuma īstenošanas vietas klientam ar invaliditāti pielāgošanas summu iekļauj kopējā maksimāli iespējamā Līguma summā. [↑](#footnote-ref-9)
9. Norādu Regulu (ES), kuras ietvaros tiek piešķirts *de minimis* atbalsta finansējums saskaņā ar Ministru kabineta 2018. gada 21. novembra noteikumiem Nr. 715 "Noteikumi par de minimis atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" (pārējās dzēš) [↑](#footnote-ref-10)
10. Darba likuma 40.pants. [↑](#footnote-ref-11)
11. Līguma 2.2.7.apakšpunktu piemēro, ja Pasākumā iesaistīts klients ar invaliditāti. [↑](#footnote-ref-12)
12. Darba likuma 138.panta sestā daļa. [↑](#footnote-ref-13)
13. Klientam ar dzirdes invaliditāti surdotulka pakalpojuma nodrošināšanu organizē Aģentūra. [↑](#footnote-ref-14)
14. Darba devējs kopā ar klientu ar dzirdes invaliditāti vienojas ar surdotulku par pakalpojuma sniegšanas grafiku, kas nepārsniedz 40 darba stundas nedēļā. [↑](#footnote-ref-15)
15. Dotācija tiek maksāta proporcionāli darba stundu skaitam, kurās klients iesaistījies Pasākumā. Izmaksas darba devējam nesedz par darba dienām, kad klients nav bijis darbā, t.i., slimības, bezalgas atvaļinājuma dienas, neattaisnota prombūtne u.c. [↑](#footnote-ref-16)
16. Dotāciju darba vadītāja ikmēneša darba algai nesedz par darba dienām, kad klients nav piedalījies Pasākumā. Gadījumā, ja darba vadītājs vada divus klientus, dotāciju darba vadītājam nesedz par darba dienām, kad neviens no klientiem nav piedalījies Pasākumā. [↑](#footnote-ref-17)
17. Gadījumos, ja Līguma ietvaros Pasākumā iesaistīts viens klients. [↑](#footnote-ref-18)